stanford-oval/wikipedia huggingface dataset:
Free Skate

| Free Skate |
| --- | --- |
 Elokuvan juliste.
Ohjaaja:  Roope Olenius
Käsikirjoittaja:  Veera W. Vilo
Tuottaja:   Roope Olenius  Veera W. Vilo  Teea Siltanen  Miikka J. Anttila 
Säveltäjä:  Jussi Huhtala
Kuvaaja:  Mikko Kaurio
Leikkaaja:  Artturi Rostén
Pääosat:   Veera W. Vilo  Leena Uotila  Karoliina Blackburn  Jevgeni Haukka  Saara Elina Kilpinen  Miikka J. Anttila  Sirke Lääkkölä  Regina Launivuo 
Valmistustiedot
Valmistusmaa:  Suomi
Tuotantoyhtiö:  Bright Fame Pictures Brave Teddy Optipari Whitepoint
Levittäjä:  Bright Fame Pictures
Ensi-ilta:   2022-10-2121. lokakuuta 2022  
Kesto:  120 minuuttia
Alkuperäiskieli:  englanti, suomi, venäjä
Aiheesta muualla
IMDb 
Elonet
Infobox OKNimi-testi OK: 
Free Skate on vuonna 2022 ensi-iltansa saanut suomalainen draamatrilleri, jonka on ohjannut Roope Olenius. Kokoillan elokuva kertoo tarinan lupaavasta taitoluistelijasta, joka loikkaa Venäjältä Suomeen paetakseen epäinhimillisiä olosuhteitaan.
Free Skaten on käsikirjoittanut entinen joukkuevoimistelun maailmanmestari Veera W. Vilo (Kyrsyä - Tuftland, Bunny the Killer Thing), joka myös esittää elokuvan pääroolin. Free Skate perustuu elokuvantekijöiden omiin kokemuksiin huippu-urheilijoina sekä naisurheilijoiden ja -tanssijoiden tarinoihin ympäri maailmaa. Elokuva keskittyy taitoluistelumaailman vaativiin harjoitusmetodeihin ja -rutiineihiin, mutta valottaa myös valitettavaa yhteyttä naisurheilun ja ihmiskaupan välillä.
Free Skatea tähdittää myös Leena Uotila, Karoliina Blackburn, Jevgeni Haukka, Saara Elina Kilpinen, Miikka J. Anttila, Ilona Chevakova ja Viivi Pumpanen. Belgialainen olympiadi, Euroopan mestari ja MM-kisojen hopeamitalisti Loena Hendrickx tekee elokuvassa haastavammat stuntit. Teea Siltanen, yksi elokuvan tuottajista, on muodostelmaluistelun maailmanmestari vuodelta 2013. Monikielinen (suomi, englanti, venäjä) elokuva on Roope Oleniuksen toinen kokopitkä ohjaustyö.
Elokuvan hahmoilla ei ole nimiä. Sen sijaan heihin viitataan lopputeksteissä ammattinsa perusteella.
Ohjaaja Roope Olenius ja käsikirjoittaja Veera W. Vilo ovat usein puhuneet venäläisten trollien hyökkäyksistä elokuvan levityksen aikana.
Elokuvan teosta kertova kokopitkä dokumenttielokuva How We Made Free Skate julkaistiin elokuvan mukana 2023. Dokumentin ovat ohjanneet Janne-Markus Katila ja Jari Manninen.
Juoni

Nuori, lupaava Venäjällä asuva taitoluistelija löydetään paleltuneena ja hakattuna moottoritien kupeesta Suomessa. Sairaalan viranomaiset löytävät hänen tavaroistaan kirjeen, jonka avulla he tavoittavat tytön suomalaisen isoäidin. Tyttö majoittuu isoäitinsä luo ja yrittää tämän tuella jatkaa uraansa ja toipua traumasta ja niistä epäinhimmilisistä olosuhteista, jotka pakottivat hänet loikkaamaan Venäjältä. Hän löytää uuden mahdollisuuden huipputaitoluistelun maailmasta mutta valoisasta tulevaisuudesta, uusista ystävistä ja mahdollisuuksista huolimatta menneisyys ei päästä häntä kahleistaan. Taitoluistelija tajuaa, että vaikean menneisyyden kohtaaminen on ainoa reitti maailman huipulle.
Näyttelijät

Free Skate tähdittävät Veera W. Vilo (Kyrsyä - Tuftland), Leena Uotila (Teräsleidit), Karoliina Blackburn (Hormonit!), Jevgeni Haukka (Historiaa tehdään öisin)), Saara Elina Kilpinen (Kyrsyä - Tuftland), Miikka J. Anttila (Kyrsyä - Tuftland), ja Ilona Chevakova (The Last Kingdom). Belgiaa edustava olympialuistelija ja vuoden 2022 MM-hopeamitalisti Loena Hendrickx esittää elokuvan taitoluistelustuntit.
Tuotanto

Free Skate kuvattiin Espoossa, Forssassa, Helsingissä, Hämeenlinnassa ja Porissa vuonna 2019.  Elokuvatuotannosta vastaa Bright Fame Pictures yhteistyössä Brave Teddy Oy:n, Optipari Oy:n ja Whitepoint Oy:n kanssa.
Levitys

Free Skate sai maailmanensi-iltansa Raumalla, Blue Sea Film Festivaaleilla, 20. elokuuta 2022. Free Skaten kansainvälinen ensi-ilta oli syyskuussa 2022 Cinefest Sudbury International Film Festivaleilla, joka on yksi Kanadan suurimmista elokuvafestivaaleista. Elokuva oli myös mukana 41. Oulun kansainvälisen lasten ja nuorten elokuvafestivaalin, Liettuan Kansallisen Olympiakomitean urheiluelokuvafestivaalin sekä Puolan Festiwal Filmowy NNW:n ohjelmistossa.
Levitys > Suomi

Free Skate avasi elokuvateatterilevityksessä Suomessa 21. lokakuuta 2022. Elokuvan levityksestä vastasi Bright Fame Pictures.  Elokuvateatterilevityksena aikana Kansallinen Audiovisuaalinen Instituutti (KAVI) nosti yleisöpalautteen perusteella elokuvan ikärajaa alle 12-vuotiailta kielletystä alle 16-vuotiailta kielletyksi.
Levitys > Pohjois-Amerikka

Elokuva sai suppean elokuvateatterilevityksen tammikuussa 2023, niin Laemmle -elokuvateatterissa Los Angelesissa kuin Regal Cinemasissa New Yorkissa. Levityksen hoiti IndieCan Entertainment LLC, joka hankki elokuvan Pohjois-Amerikan oikeudet toukokuussa 2022.
Levitys > Kansainvälinen levitys

Fizz-E-Motion hankki Free Skaten kansainväliset myyntioikeudet tammikuussa 2023.
Vastaanotto

Elokuva sai ensi-iltansa jälkeen vaihtelevia arvioita.   Jotkut kriitikoista kehuivat elokuvan teemoja, aiheita sekä Veera W. Vilon suoritusta pääroolissa.
Suomessa Film-O-Holic kirjoitti elokuvasta: “Paikoin jopa dokumentaarinen vivahde sopii aiheeseen erinomaisesti.”
Kino Tavast taas kuvasi arvostelussaan:  “Free Skate on kiinnostavin kotimainen elokuva pitkään aikaan. Se kuuluu myös niiden harvojen kotimaisten näytelmäelokuvien joukkoon, joissa uskalletaan ottaa kantaa asoihin joista joku saattaa jopa pahastua.”
FilmiFin kirjoitti elokuvan roolisuorituksista: “Melkein joka kuvassa nähtävä Veera W. Vilo tekee vahvaa työtä nimettömänä luistelijana, onnistuen tuomaan henkilönsä persoonaakin kiitettävissä määrin esille. Leena Uotila on myös hyvä rakastavan isoäidin roolissa.”
Finland Today kirjoitti arvostelussaan, että: “This One, Folks, is the Best Finnish Film of the Year.”
Vastaanotto > Kansainvälinen suosio

Kansainvälisillä markkinoilla Film Inquiry kirjoitti elokuvasta:  “A film like this is nothing without the powerful performances that drive it, and the cast has certainly risen to the challenge. Vilo is a force, effortlessly shifting from fearful to graceful, cautious to drive from one scene to the next. It’s clear her character has endured so much and been so resilient, and any viewer ought to be sympathetic to her journey. The rest of the cast is remarkable as well, each playing diverse supporting roles from the cruel to the comforting and everywhere in between to great effect. The cinematography in the ice skating scenes is gorgeous, with sweeping shots that showcase the beauty and grace of the sport, and the clever editing between some scenes really emphasizes the parallels between the two lives she’s lived. Vilo and Roope Olenius, the director, deserve recognition for the courage to bring such a story to life and tell it in an engaging way.”
LA Times huomautti, että “the film is visually sharp and quietly absorbing, and Olenius and Vilo sensitively capture the isolation and self-doubt that can make an athlete’s life so lonely.”
Film Threat kehui Vilon suoritusta ja kirjoitti, että: “she’s [Vilo is] absolutely incredible on the ice and looks like a star.”
Elokuvan ohjaaja Roope Olenius sekä kirjoittaja-päänäyttelijä Veera W. Vilo olivat Golden Globes -organisaation haastattelussa helmikuussa 2023.
Aiheesta muualla

Free Skate Internet Movie Databasessa (englanniksi)
Free Skate Elonet.
Grönsö (Enköping)

Grönsö
Grönsön linna
| --- | --- |
Sijainti:  Enköping Uppsalan lääni Ruotsi
Vesialue:  Mälaren: Stabyfjärden, Grönsö sund, Grönsöfjärden 
Korkein kohta:  36 m mpy. 
Pinta-ala:  470 ha  
muokkaa - muokkaa wikitekstiä - muokkaa Wikidataa
Grönsö on Mälarenin saari Ruotsissa Enköpingin kunnassa, joka sijaitsee Uppsalan läänissä.
Maantietoa

Grönsö sijaitsee Mälarenin keskiosassa Stabyfjärdenin ja Grönsöfjärdenin välissä. Saaren pituus on 3,8 kilometriä ja leveys on 1,8 kilometriä, ja sen pinta-ala on kartasta mitattuna 470 hehtaari . Sen erottaa mantereesta Staxhammarviken, jonka pohjukassa sijaitsee lähes umpeen kasvanut ja tiellä muodostettu kannas. Vastakkaisella puolella sijaitsee Färjsundet. Mälarenin vesien päävirtauksia kulkee Arnön takana Arnöfjärdenissä, mutta osa virtaamasta tulee myös Stabyfjärdeniä pitkin Grönsö sundetin läpi. Grönsön seuralaissaaria ovat kaakossa Grönsön suojelualueella sijaitsevat saariston saaret ja luodot. Lähinnä Grönsötä ovat Kråkan, Kalven, Killingen, Lindsjär ja Skomakaren. Saarien edessä sijaitsee Tegelsundet, joka viittaa mahdollisesti tiilien valmistukseen. Staxhammarvikenissä on lisäksi Hermans skär ja Ornsholmarna. Saarella asuu vakinaisesti alle 10 asukasta. Niille tulee mantereelta pengertie Kungs-Husbystä.
Historiaa

Saarella sijaitsi 1400-luvulla itärannalla viisi maataloa. 1600-luvulla saarella vaikutti Grönsön linna (ruots. Grönsö slott), josta on kotoisin muun muassa Johan Skytte.
Näkymä linnasta Grönsö sundetin yli Arnön Utöhusetin suuntaan
Piirros linnasta, Dahlbergh, Erik (1625–1703), Sueciaverket
Käännös suomeksi
Geoffrey Rush

| Geoffrey Rush |
| --- | --- |
 Rush vuonna 2011.
Henkilötiedot
Syntynyt: 6. heinäkuuta 1951 (ikä 73) Toowoomba, Queensland, Australia
Ammatti:  näyttelijä
Puoliso:  Jane Menelaus (1989–)
Näyttelijä
Taiteilijanimet:  Geoff Rush
Aktiivisena:  1971–
Merkittävät roolit:  Rakastunut Shakespeare Quills – syntiset säkeet Pirates of the Caribbean Kuninkaan puhe
Palkinnot
 Parhaan miespääosan Oscar  1996 Loisto 
Aiheesta muualla
IMDb 
Elonet
Geoffrey Roy Rush (s. 6. heinäkuuta 1951, Toowoomba, Queensland, Australia) on Oscar-palkittu australialainen näyttelijä. Hän aloitti näyttelijänuransa teatterissa Brisbanessa. Hänellä on myös taidetutkinto Queenslandin yliopistosta, jossa hänellä oli huonekaverinaan Mel Gibson.
Vuonna 1997 Rushin ura kohosi nousukiitoon, kun hän voitti Oscarin parhaasta miespääosasta elokuvassa Loisto. Tätä ennen hän oli näytellyt lähinnä teatterissa.
Vuonna 1998 Rush näytteli kolmessa merkittävässä elokuvassa: Victor Hugon romaaniin perustuvassa elokuvassa Kurjat, Elisabetissä ja Rakastuneessa Shakespearessa, josta hän sai myös parhaan miessivuosan Oscar-ehdokkuuden. Vuonna 2001 Rush oli kolmannen kerran ehdolla Oscarin saajaksi, kun hän sai miespääosaehdokkuuden elokuvasta Quills – syntiset säkeet, jossa hän näytteli Markiisi de Sadea.
Rush on ollut ahkera näyttelijä, sillä hän on esiintynyt lukuisissa elokuvassa. Hän on näytellyt muun muassa elokuvasarjassa Pirates of the Caribbean. Suorituksestaan televisioelokuvassa Peter Sellersin elämä Rush sai Emmy-palkinnon parhaasta miespääosasta elokuvassa tai minisarjassa.
Rush asuu Camberwellissä, Melbournen esikaupunkialueella. Hän on ollut vuodesta 1988 naimisissa näyttelijä Jane Menelausin kanssa. Parilla on avioliitostaan kaksi lasta: vuonna 1992 syntynyt tytär ja vuonna 1995 syntynyt poika.
Rush vuonna 2008.
Australialaisen The Daily Telegraphin kirjoituksessa marraskuussa 2017 syytettiin Rushia seksuaalisesta ahdistelusta. Asiaa käsiteltiin vielä useissa jatkojutuissa. Oikeuden päätöksellä väite todettiin vääräksi ja lehti määrättiin maksamaan Rushille korvauksia 2,8 miljoonaa Australian dollaria eli noin 1,7 miljoonaa euroa.
Palkintoja > Oscarit

1997 Paras miespääosa: Loisto
Ehdokkaana:
1999 Paras miessivuosa: Rakastunut Shakespeare
2001 Paras miespääosa: Quills – syntiset säkeet
2011   Paras miessivuosa: Kuninkaan puhe
Palkintoja > BAFTA:t

1997 Paras miespääosa: Loisto
1999 Paras miessivuosa: Elisabet
Ehdokkaana:
1999   Paras miessivuosa: Rakastunut Shakespeare
2001 Paras miespääosa: Quills - syntiset säkeet
Palkintoja > Emmyt

2005 Paras miespääosa elokuvassa tai minisarjassa: Peter Sellersin elämä
Palkintoja > Golden Globet

1997 Paras miespääosa: Loisto
2005 Paras miespääosa televisioelokuvassa tai minisarjassa: Peter Sellersin elämä
Ehdokkaana:
1999 Paras miessivuosa: Rakastunut Shakespeare
2001 Paras miespääosa: Quills – syntiset säkeet
Aiheesta muualla

Geoffrey Rush Internet Movie Databasessa. (englanniksi)
Geoffrey Rush Elonetissä.
Grönlanninhanhikki

| Grönlanninhanhikki |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Sibbaldiopsis
Laji::  tridentata
Kaksiosainen nimi
 Sibbaldiopsis tridentata  (Aiton) Rydb., 1898 
Synonyymit
 Potentilla tridentata  Sibbaldia tridentata (Aiton) Paule & Soják 
Katso myös
   Grönlanninhanhikki Wikispeciesissä   Grönlanninhanhikki Commonsissa 
Infobox OKNimi-testi OK: 
Grönlanninhanhikki (Sibbaldiopsis tridentata) on ruusukasvien heimoon kuuluva kasvilaji, joka on sukunsa Sibbaldiopsis ainoa laji.
Lajin nykyiseksi nimeksi Suomessa on vaihdettu vitinärvänä (Sibbaldia tridentata) närvänien suvussa.
Ulkonäkö ja koko

Grönlanninhanhikki on noin 10 senttimetriä korkea, osittain ikivihreä pensas. Kasvin kovassa, kiiltävässä ja tummanvihreässä lehdessä on kolme kapeaa lehdykkää, joiden kärjissä on kaksi lovea; tästä tulee myös kasvin lajinimi tridentata (suom. "kolmihampainen").
Grönlanninhanhikki kukkii kesäkuussa pienin valkoisin kukin.
Luokittelu

Grönlanninhanhikki on aiemmin luokiteltu sormihanhikkien (Potentilla) sukuun, mutta uudempien tutkimusten mukaan se kuuluu omaan sukuunsa Sibbaldiopsis.[lähde? ]
Käyttö

Ikivihreää grönlanninhanhikkia käytetään koristekasvina esim. havuryhmissä. Sitä käytetään myös maanpeitekasvina valoisilla luiskilla sekä puiden aluskasvina. Kasvi viihtyy auringossa tai puolivarjossa paikassa, johon vesi ei jää seisomaan. Niinpä läpäisevä multamaa on sille ihanteellinen kasvualusta.
Guillaume Rufin

| Guillaume Rufin |
| --- | --- |

Henkilötiedot
Syntynyt: 26. toukokuuta 1990 (ikä 34)
Kansalaisuus:   Ranska
Tennispelaaja
Pituus:  188 cm
Paino:  82 kg
Kätisyys:  oikea
Ammattilaisena:  2009–
Palkintorahat:  730 659 USD
Kaksinpeli
Paras sijoitus:  84. (11.2.2013)
Voitot/tappiot:  16–27
Grand Slam -turnauksissa
Australian avoimet:  2. kierros (2013)
Ranskan avoimet:  2. kierros (2009, 2011)
Wimbledon:  2. kierros (2012, 2013)
Yhdysvaltain avoimet:  2. kierros (2010, 2013)
Nelinpeli
Voitot/tappiot:  3–3
Aiheesta muualla
ITF
ATP
Guillaume Rufin (s. 26. toukokuuta 1990 Viriat) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 84 helmikuussa 2013. Junioriurallaan hän oli maailmanlistalla parhaimmillaan sijalla kuusi. Häntä valmentaa Olivier Ramos.
Rufin on päässyt Grand Slam -turnauksissa parhaimmillaan toiselle kierrokselle.
Aiheesta muualla

Kuvia tai muita tiedostoja aiheesta Guillaume Rufin Wikimedia Commonsissa
Guillaume Rufin ATP:n sivuilla (englanniksi)
Guillaume Rufin ITF:n sivuilla (englanniksi)
Guillaume Rufin L'Equipen sivuilla (ranskaksi)
Konrad Björkstén

Konrad Emil Björkstén (29. joulukuuta 1869 Porvoo – 15. syyskuuta 1914 Porvoo) oli suomalainen oikeusneuvosmies ja RKP:n kansanedustaja.
Björksténin vanhemmat olivat kruununnimismies Anders Johan Björkstén ja Carolina Wilhelmina Tillman. Hän pääsi ylioppilaaksi 1887, suoritti yleisen oikeustutkinnon 1891 ja sai varatuomarin arvon 1895. Björkstén oli aluksi vastaavana toimittajana Borgå Nya Tidning -lehdessä 1896 ja päätoimittajana Tammerfors Nyheter -lehdessä 1897–1898. Hän toimi sitten Porvoon kaupunginviskaalina 1898–1905 sekä Porvoon kaupunginvaltuuston sihteerinä 1900–1906. Viimeksi Björkstén toimi oikeusneuvosmiehenä vuodesta 1905 alkaen ja hän oli myös Porvoon rahatoimikamarin ja Porvoon maalaiskunnan valtuuston sihteerinä vuodesta 1907.
Björkstén oli kansanedustajana vuosina 1909–1910 edustaen Uudenmaan läänin vaalipiiriä. Hän oli jo aiemmin osallistunut porvarissäädyssä Porvoon edustajana säätyvaltiopäiville 1905–1906. Björkstén kuului Ruotsalaisen kansanpuolueen lisättyyn keskushallitukseen.
Björkstén oli naimisissa vuodesta 1896 Linda Alexandra Ekqvistin kanssa.
Guillaume Thomas Raynal

| Guillaume Thomas François Raynal |
| --- | --- |
 Guillaume Thomas François Raynal
Henkilötiedot
Syntynyt: 1713
Kuollut: 1796 (82–83 vuotta)
Kansalaisuus:  Ranska
Ammatti:  filosofi
Muut tiedot
Merkittävät teokset: Histoire des deux Indes
Guillaume Thomas François Raynal (1713–1796) oli ranskalainen kirjailija ja filosofi. Hän toimi ensin pappina, mutta menetti sittemmin papinvirkansa, antautui kirjallisiin harrastuksiin ja liittyi ensyklopedisteihin.
Raynalin pääteos on useiden muiden, muun muassa Denis Diderot’n, avustuksella julkaistu Histoire philosophique et politique des établissements et du commerce des Européens dans les deux Indes (1770). Kirjan kiivaat hyökkäykset orjakauppaa, inkvisitiota, kaikkea valtiollista ja uskonnollista pakkoa vastaan hankkivat sille aikanaan laajan lukijakunnan. Ranskassa se poltettiin julkisesti, ja tekijä vältti vangitsemisen pakenemalla nopeasti. Myöhemmin Raynal herätti huomiota perustuslakia säätävälle kansalliskokoukselle lähettämällään kirjeellä, jossa hän moitti kokouksen toimeenpanemien uudistusten väkivaltaisuutta.
Aiheesta muualla

Kuvia tai muita tiedostoja aiheesta Guillaume Thomas Raynal Wikimedia Commonsissa
Grönlannin suuri kanjoni

Animaatio Grönlannin suuresta kanjonista videolla on kallioperä esitetty vääräväritopografialla jossa merenpinnan yläpuolella olevat alueet ovat vihreillä sävyllä, sen alapuolella olevat alueet ovat väreiltään ruskeilla sävyillä. Kellertävät olevat alueet ovat ± merenpinnan tason. Topografiaa on liioiteltu 12–40 kertaisesti korkeuserojen korostamiseksi.
Topografiakartta Grönlannin kallioperästä.
Grönlannin suuri kanjoni on Grönlannin paksun mannerjäätikön alla kulkeva noin 750 kilometrin pituinen veden uurtama uoma. Se on maapallon pisin kanjoni. Sen arvellaan syntyneen noin neljä miljoonaa vuotta sitten paikalla olleesta suuresta joesta. Kanjoni löytyi vuonna 2013.
Kanjonin topografia

Kanjoni kulkee saaren keskivaiheilta pohjoiseen kohti Pohjoista jäämerta Petermannin jäätikön vuonoon. Syvyys vaihtelee 200–800 metrin välillä ja leveys on noin 10 kilometriä. Kanjonin seinämät ovat V:n muotoisia ja pohja tasainen, mikä viittaa siihen, että kanjoni olisi veden eikä jäävirran uurtama.
750 kilometrin pituinen Grönlannin suuri kanjoni on maailman pisin kanjoni. Yhdysvalloissa sijaitseva Grand Canyon on noin 446 kilometriä pitkä ja Kiinassa sijaitseva Yarlung Tsangpo Grand Canyon on noin 496 kilometriä pitkä. Ne molemmat ovat syvempiä kun Grönlannin suuri kanjoni.
Arvellaan, että jään alla sulamisvedet virtaavat jäätikön sisäosista kanjonia pitkin rannikolle. Tämä selittäisi, miksei Grönlannista ole löydetty jäänalaisia järviä kuten Etelämantereelta, jossa sijaitsevat mm. Vostok- ja Whillansjärvet.
Tutkimus

Kanjoni löytyi Grönlannin mannerjäätikön paksuuden tutkimuksen sivutuotteena. Tutkimuksessa käytettiin yli kahden vuosikymmenen aikana Nasan, Yhdistyneen kuningaskunnan ja saksalaisten tutkijoiden keräämiä tietoja. Sopivilla radiotaajuuksilla saadaan radioaallot kulkemaan jään läpi niin, että ne heijastuvat maaperästä takaisin. Yhdistämällä näitä tietoja jään pinnan topografiaan pystytään laskemaan jäänpaksuuksia. Suurin osa tiedoista oli Nasan projektissaan keräämiä. Nasan operaatio IceBridgessä kerättiin vuosittain suuret määrät tietoa joita yhdistämällä muihin tietoihin tutkittiin jään paksuutta.
Tutkimukseen osallistui Bristolin, Calgaryn ja Urbinon yliopistojen tutkijoita jotka julkaisivat tuloksiaan vuonna 2013 tiedelehti Sciencessä julkaistussa artikkelissa.
Aiheesta muualla

Paukku, Timo: Grönlannin jäätikön alta paljastui jättiläiskanjoni Helsingin Sanomat.  31.8.2013. Viitattu 11.11.2019.
NASA Data Reveals Mega-Canyon under Greenland Ice Sheet Nasa.  29.8.2013. Viitattu 11.11.2019. (englanniksi)
HMS Kaparen (P159)

| HMS Kaparen |
| --- | --- |
 HMS Kaparenin vaakunakilpi

Aluksen vaiheet
Rakentaja:  Bergens Mekaniske Verksteder, Bergen
Laskettu vesille:  8. elokuuta 1979
Palveluskäyttöön:  7. elokuuta 1980
Poistui palveluskäytöstä:  kesäkuu 2008
Tekniset tiedot
Uppouma:  180 t
Pituus:  36,6 m
Leveys:  6,3 m
Syväys:  1,7 m
Koneteho:  2 x MTU MB20V -dieselmoottoria, 5 400kW
Nopeus:  30 solmua
Miehistöä:  23
Aseistus
Aseistus:  1 x 57 mm allmkan 7102 6 x RBS 12-merimaaliohjusta tai 24 x miinaa 2 x 7,62 mm ksp M/58 2 x 57 mm lysraketställ syvyyspommeja
HMS Kaparen (runkonumero P159) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Valmistus

Alus tilattiin Bergenistä Bergens Mekaniske Verkstederiltä. Se laskettiin vesille  8. elokuuta 1979 ja liitettiin laivastoon 7. elokuuta 1980.
Palvelus

1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Kapella

| HMS Kapella |
| --- | --- |

Aluksen vaiheet
Rakentaja:  Bergsunds Mekaniska Verkstads
Laskettu vesille:  14. huhtikuuta 1904
Palveluskäyttöön:  19. toukokuuta 1904
Poistui palveluskäytöstä:  1. heinäkuuta 1937
Loppuvaihe:  upotettu maalilaivana
Tekniset tiedot
Uppouma:  92 t
Pituus:  39,9 m (kokonaispituus)
Leveys:  4,8 m
Syväys:  2,1 m
Koneteho:  1 x 3-sylinterinen kolmivaihehöyrykone, 1 350 ihp
Nopeus:  23 solmua
Miehistöä:  18
Aseistus
Aseistus:  2 x 38,1 cm M/93 torpedoputkea 2 x 47 mm kan M/95 -tykkiä 2 x 37 mm kan M/98
HMS Kapella (runkonumero vuodesta 1921 alkaen V37) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Bergsunds Mekaniska Verkstads AB:lta. Alus laskettiin vesille 14. huhtikuuta 1904 ja liitettiin laivastoon 19. toukokuuta.
Palvelus

Alus luokiteltiin 1921 yhteysveneeksi runkonumerolla V37, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937 ja se upotettiin maalilaivana.
Génesis Rodríguez

| Génesis Rodríguez |
| --- | --- |
 Génesis Rodríguez vuonna 2014.
Henkilötiedot
Koko nimi:  Génesis Rodríguez Pérez
Syntynyt: 29. heinäkuuta 1987 (ikä 37) Miami, Florida, Yhdysvallat
Ammatti:  elokuva- ja televisionäyttelijä
Näyttelijä
Aktiivisena:  2004–
Aiheesta muualla
www.genesisrodriguez.net
IMDb 
Génesis Rodríguez Pérez (s. 29. heinäkuuta 1987 Miami, Florida) on yhdysvaltalais-venezuelalainen elokuva- ja televisionäyttelijä. Hän esitti Becky Ferreriä Päivien viemää -sarjassa 2005–2006 ja on näytellyt myös espanjankielisen Telemundo-kanavan telenoveloissa. Rodríguez tunnetaan muun muassa elokuvista Reunalla, The Last Stand, Väärät paperit ja Big Hero 6. Vuosina 2010–2011 hän näytteli kolmessa Entourage-televisiosarjan jaksossa.
Rodríguezin äiti on kuubalainen malli ja isä Venezuelasta kotoisin oleva laulaja José Luis Rodríguez. Génesis puhuu sujuvasti sekä espanjaa että englantia. Hän on näytellyt lapsesta saakka ja on opiskellut tanssia teini-ikäisestä alkaen. Näyttelemistä Rodríguez opiskeli käymällä kursseja teatteri- ja elokuvakoulussa.
Filmografia

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2012 | Reunalla | Man on the Edge | Angie |
| 2012 | Taloani ette saa | Casa de Mi Padre | Sonia |
| 2012 | Mitä odottaa kun odotat | What to Expect When You're Expecting | Courtney |
| 2013 | The Last Stand | The Last Stand | agentti Ellen Richards |
| 2013 | Väärät paperit | Identity Thief | Marisol |
| 2013 | Hours | Hours | Abigail Hayes |
| 2014 | Tusk | Tusk | Ally Leon |
| 2014 | Big Hero 6 | Big Hero 6 | Honey Lemon (ääni) |
| 2015 | Run All Night | Run All Night | Gabriela Conlon |
| 2016 | Yoga Hosers | Yoga Hosers | neiti Wicklund |
| 2017 | Time After Time | Time After Time | Jane Walker |
Aiheesta muualla

Génesis Rodríguez Internet Movie Databasessa. (englanniksi)